**2/2019. (VIII.29.) számú határozat**



Maróc Helyi Választási Bizottság - a választási eljárásról szóló 2013. évi 2013. évi XXXVI. törvény (Ve.) 132. §-a alapján-

**Kondákor Sándor, (személyes adat) szám alatti lakost**

a helyi önkormányzati képviselők és polgármesterek 2019. október 13. napjára kitűzött választásán

**polgármesterjelöltként nyilvántartásba veszi.**

A választási bizottság határozata ellen az ügyben érintett természetes és jogi személy, jogi személyiség nélküli szervezet fellebbezést nyújthat be.

A fellebbezést a Területi Választási Bizottsághoz címezve, a megtámadott határozatot hozó Maróc község Helyi Választási Bizottsághoz kell előterjeszteni. A fellebbezést a Zala Megyei Területi Választási Bizottság bírálja el. A fellebbezés az annak elbírálására jogosult választási bizottság határozatának meghozataláig visszavonható, a választási bizottság azonban a fellebbezési eljárást hivatalból folytathatja.

A fellebbezést úgy kell benyújtani, hogy az legkésőbb a megtámadott határozat meghozatalától számított harmadik napon 16 óráig megérkezzen Helyi Választási Irodához. (Helyi Választási Iroda, 8887 Bázakerettye, Fő út 4.., tel.: 06 /93-348-003, e-mail: hivatal@bazakerettye.hu, aljegyzo@bazakerettye.hu ). A határidő jogvesztő.

A fellebbezésnek tartalmaznia kell

*a)* a kérelem Ve. 223. § (3) bekezdése szerinti alapját,

*b)* a kérelem benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét,

*c)* a kérelem benyújtójának személyi azonosítóját, illetve, ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölőszervezet vagy más szervezet esetében a bírósági nyilvántartásba-vételi számát.

A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

**INDOKOLÁS**

Kondákor Sándor (személyes adat) alatti lakos 2019. augusztus 26. napján kérelmet nyújtott be, amelybena 2019. október 13. napjára kitűzött önkormányzati választáson Maróc településen polgármesterjelöltként történő nyilvántartásba vételétkérte.

A választási eljárásról szóló 2013. évi 2013. évi XXXVI. törvény (Ve.) vonatkozó rendelkezései:

***124. §****(1) A jelöltet az ajánlóívek átadásával kell bejelenteni a nyilvántartásba vételére illetékes választási bizottságnál.*

*(2) A független jelöltként indulni szándékozó választópolgár, illetve a jelöltet állítani szándékozó jelölő szervezet a rendelkezésére bocsátott összes ajánlóívet köteles átadni a választási irodának a jelölt bejelentésére rendelkezésre álló határidőben. E kötelezettség elmulasztása esetén a jelölt nyilvántartásba vételére illetékes választási bizottság hivatalból eljárva bírságot szab ki. A bírság összege minden be nem nyújtott ajánlóív után ezer forint.*

***125. §****(1) A választási iroda az ajánlásokat ellenőrzi.*

*(2) Az ajánlások ellenőrzése során meg kell vizsgálni a 122. §-ban foglalt követelmények teljesülését, azonosítani kell az ajánló választópolgárt, meg kell állapítani, hogy rendelkezik-e választójoggal, továbbá meg kell állapítani, hogy az érvényes ajánlások száma eléri-e a jelöltséghez szükséges számot.*

***132. §****Az illetékes választási bizottság minden, a törvényes feltételeknek megfelelő jelölő szervezetet, jelöltet, illetve listát – legkésőbb a bejelentését követő negyedik napon – nyilvántartásba vesz.*

A Helyi Választási Iroda az átadott ajánlóívet ellenőrizte és megállapította, hogy az a Ve. 125. § (2) bekezdésében foglalt követelményeknek megfelelnek, a jelölt a polgármester jelöltséghez szükséges 3 db érvényes ajánlással rendelkezik.

A jelölt nyilvántartásba vételére nyitva álló határidő a Ve. 130. §-a alapján: 2019. augusztus 30. napján 16 órakor jár le. A választási bizottság döntésére rendelkezésre álló határidő 24 órakor jár le.

A fentiek alapján a Helyi Választási Bizottság Kondákor Sándor polgármester jelöltet a törvényben előírt határidőn belül nyilvántartásba vette.

A határozat a Ve. idézett rendelkezésein alapul.

 A jogorvoslatról való tájékoztatás a választási eljárásról szóló 2013. évi XXXVI. törvény 221. § (1) bekezdése, a 223. § és a 224. § (1)-(4) bekezdésén alapul.

Határidő érintett értesítésére: azonnal

Felelős: Slebics László HVB elnök

Maróc, 2019. augusztus 28.

**Slebics László**

**HVB elnök**